ai4bharat/Pralekha huggingface dataset:
युवा व्यवहार आणि क्रीडा मंत्रालय
सरकारने आर्थिक सहाय्यासाठी पॅरा- क्रीडा प्रकारांना 'प्राधान्याच्या' श्रेणीमध्ये स्थान दिले आहे आणि या खेळाडूंना प्रशिक्षण आणि स्पर्धात्मक संधींसाठी आवश्यक ते सर्व सहाय्य दिले जाते : अनुराग ठाकूर
नवी दिल्ली, 9 डिसेंबर 2021
विविध दिव्यांग खेळाडूंसह देशातील क्रीडा विकासासाठी युवा व्यवहार आणि क्रीडा मंत्रालय खालील योजना राबवते:
 खेलो इंडिया योजना ;
राष्ट्रीय क्रीडा महासंघाला सहाय्य ;
आंतरराष्ट्रीय क्रीडा स्पर्धांमधील विजेते आणि त्यांच्या प्रशिक्षकांना विशेष पुरस्कार;
राष्ट्रीय क्रीडा पुरस्कार ;
प्रशंसनीय कामगिरी करणाऱ्या खेळाडूंना निवृत्तीवेतन ;
पंडित दीनदयाल उपाध्याय राष्ट्रीय क्रीडा कल्याण निधी;
 राष्ट्रीय क्रीडा विकास निधी; आणि
भारतीय क्रीडा प्राधिकरणामार्फत क्रीडा प्रशिक्षण केंद्र चालवणे.
या मंत्रालयाच्या खेलो इंडिया योजनेच्या तरतुदींपैकी एक असलेली “दिव्यांग व्यक्तींना खेळासाठी प्रोत्साहन ” ही तरतूद विशेषत: दिव्यांग खेळाडूंना समर्पित आहे.राष्ट्रीय क्रीडा महासंघांना सहाय्य या योजनेंतर्गत, देशातील दिव्यांग -खेळाडूंसाठी राष्ट्रीय प्रशिक्षण शिबिरे, परदेशी स्पर्धांमध्ये संधी, राष्ट्रीय अजिंक्यपद स्पर्धा, खेळाचे साहित्य खरेदी, प्रशिक्षक आणि क्रीडा कर्मचार्यांचे पगार इत्यादींसाठी निधीची तरतूद केली जाते.दिव्यांग खेळाडूंना त्यांच्या विशेष गरजांव्यतिरिक्त इतर खेळाडूंच्या बरोबरीने सर्व आवश्यक सुविधा पुरविल्या जातात.सरकारकडून देण्यात येणाऱ्या आर्थिक सहाय्यासाठी दिव्यांगांच्या-खेळांना 'प्राधान्य' श्रेणीमध्ये स्थान देण्यात आले आहे. तसेच प्रशिक्षण आणि स्पर्धात्मक संधींसाठी दिव्यांग खेळाडूंना नियमांनुसार आवश्यक ते सर्व सहाय्य प्रदान केले जाते.
युवा व्यवहार आणि क्रीडा मंत्री अनुराग ठाकूर यांनी आज राज्यसभेत एका प्रश्नाच्या उत्तरात ही माहिती दिली.
S.Patil/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
वाणिज्य आणि उदयोग मंत्रालय
डीजीएफटीच्या कोविड-19 हेल्पडेस्ककडून आंतरराष्ट्रीय व्यापार संबंधित समस्यांचा समन्वय आणि त्यांचे निराकरण
नवी दिल्ली, 10 मे 2021
कोविड -19 रुग्णांमधील वाढ लक्षात घेऊन वाणिज्य विभागातील परराष्ट्र व्यापार महासंचालनालयाच्या 'कोविड -19 हेल्पडेस्क'ने 26.04.2021 पासून निर्यातदार समुदायांना भेडसावणाऱ्या समस्यांबाबत माहिती संकलित करायला सुरुवात केली आहे, जेणेकरून व्यापार आणि उद्योगांना सामोरे जावे लागत असलेल्या समस्यांवर त्वरेने तोडगा काढता येईल.
वाणिज्य विभाग / डीजीएफटीशी संबंधित विविध समस्या, आयात व निर्यात परवाना समस्या, सीमाशुल्क विभागाकडून मंजुरीला विलंब आणि त्यातून उद्भवणाऱ्या अडचणी, आयात / निर्यात दस्तऐवजीकरण समस्या , बँकिंग बाबी, वाहतूक / बंदर हाताळणी / नौवहन / हवाई वाहतुकीच्या समस्या आणि निर्यात वस्तूंचे कारखाने चालवण्यासाठी मनुष्यबळाची उपलब्धता या प्रमुख क्षेत्रांची हेल्पडेस्ककडून तपासणी केली जात आहे. केंद्र सरकार आणि राज्य सरकारांची इतर मंत्रालये / विभाग / संस्थांसंदर्भात व्यापाराशी संबंधित समस्यांची पडताळणी केली जात आहे आणि संबंधित संस्थांसोबत त्यावर तोडगा काढला जात आहे.
हेल्पडेस्कद्वारे मदतीसाठी निश्चित केलेल्या प्रमुख क्षेत्रांमध्ये खालील गोष्टींचा समावेश आहे –
- ऑक्सिजन कॉन्सेन्ट्रेटर / ऑक्सिमीटर / कोविड संबंधित वैद्यकीय उपकरणांची आयात - नियमन आणि शिथिलतेसाठी विनंती करण्यात आली
- परवाने संदर्भातील आवेदन स्थिती;
- बँकिंग संबंधित समस्या - शिपिंग बिले आरबीआय ईडीपीएमएस प्रणालीमध्ये दिसून येत नाहीत.
- सीमा शुल्क विभागाकडून मंजुरी समस्या
- दस्तऐवजीकरण समस्या
- निर्यात बंधन विस्तार
- वाहतूक/ बंदर हाताळणी / नौवहन / हवाई वाहतूक
- 15 दिवसांच्या कालावधीत, समर्थन, धोरण स्पष्टता आणि शिथिलतेची मागणी करणाऱ्या 163 विनंत्या प्राप्त झाल्या आहेत, त्यापैकी 78 चे पूर्ण निराकरण झाले आहे. या कालावधीत समन्वय / निराकरण झालेल्या मुख्य समस्यांमध्ये पुढील बाबींचा समावेश होता –
- 6 मे 2021 रोजी, पीईएसओ ने ऑक्सिजन सिलिंडर्स आणि क्रायोजेनिक टँकर्स / कंटेनर्सची आयात करायला मंजुरी देण्यापूर्वी जागतिक उत्पादकांच्या उत्पादन सुविधांच्या प्रत्यक्ष तपासणी न करता ऑनलाइन नोंदणी सुलभ करून आयातीच्या नोंदणीसाठी निकष शिथिल केले आहेत ;
- भारतात ऑक्सिजन सिलिंडर्स आयात करण्यासाठी बीआयएस आणि एसआयएमएसच्या आवश्यकतेचा मुद्दा. यामुळे अनुपालन ओझे कमी होईल आणि एसआयएमएस नोंदणीसाठी द्यावे लागणारे शुल्क माफ होईल
- एफटीपीअंतर्गत लाभ मिळवण्यासाठी निर्यातदारांना त्यांचा डेटा अद्ययावत करता यावा यासाठी आरबीआय-ईडीपीएमएस प्रणालीमध्ये प्रतिबिंबित न होणाऱ्या शिपिंग बिलांचा मुद्दा डीजीएफटीने आरबीआयसमोर उपस्थित केला.
- औद्योगिक उपक्रमांसाठी ऑक्सिजन पुरवठा करण्याची काही उद्योगांची विनंती आणि ऑक्सिजन निर्मिती संयंत्र स्थापनेसाठी अनुदान देण्याच्या मागणीचा मुद्दा डीजीएफटीने डीपीआयआयटीकडे उपस्थित केला;
- कापड निर्मिती उद्योगावर परिणाम करणाऱ्या कर्नाटकातील लॉकडाऊनच्या समस्येचे डीजीएफटीने यशस्वीपणे निराकरण केले
उद्योग मदतीसाठी कोविड-19 हेल्पडेस्कशी संपर्क साधू शकतात आणि त्यांच्या समस्या डीजीएफटी संकेतस्थळावर  किंवा dgftedi[at]nic[dot]in वर ईमेलने पाठवू शकतात. प्राधान्याने प्राप्त या सर्व बाबी वाणिज्य विभाग इतर सर्व मंत्रालये / विभाग आणि राज्य सरकारे / केंद्रशासित प्रदेशांसमोर मांडण्यासाठी वचनबद्ध आहे.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 197
अन्न प्रक्रिया उदयोग मंत्रालय
भरड धान्यावर लक्ष केंद्रित करून अन्नप्रक्रिया क्षेत्रातील सर्व भागधारकांना एका समान व्यासपीठावर आणण्याच्या दृष्टीने मध्य प्रदेशातील मंडला येथे दोन दिवसीय भरड धान्य परिषदेचे आयोजन
अन्न प्रक्रिया उद्योग राज्यमंत्री प्रल्हाद सिंह पटेल यांनी मध्य प्रदेशात मंडला येथे भरड धान्य महोत्सवाचे आज उद्घाटन केले.
संयुक्त राष्ट्रांच्या आमसभेने 2023 हे वर्ष आंतरराष्ट्रीय भरड धान्य वर्ष म्हणून जाहीर केले आहे. या पार्श्वभूमीवर भरड धान्यांचे पोषणमूल्य , भरड धान्यांचे मूल्य वर्धन, वापर आणि निर्यातीच्या दृष्टीने भरड धान्यांची क्षमता याबद्दल जागरूकता निर्माण करण्याच्या उद्देशाने अन्नप्रक्रिया उद्योग मंत्रालय महाराष्ट्रासह देशातील वीस राज्यांमध्ये आणि 30 जिल्ह्यांमध्ये भरड धान्य महोत्सवाचे आयोजन करत आहे.
भरड धान्य महोत्सव अंतर्गत अनेक उपक्रमांना 21 आणि 22 जानेवारी 2023 रोजी मध्य प्रदेशातील मंडला येथून आरंभ करण्यात आला. मंडला हे कोदो आणि कुटकी या भरड धान्यांच्या उत्पादनाचे केंद्र आहे.
आपल्या उद्घाटनाच्या भाषणात प्रल्हाद सिंह पटेल यांनी भरड धान्यांचे महत्व सांगितले आणि भरड धान्यांवर आधारित मूल्यवर्धक उत्पादनांना बाजारपेठेच्या दृष्टीने असलेले अपार महत्व विशद केले. अन्नप्रक्रिया क्षेत्राला सहाय्य करण्यासाठी अन्नप्रक्रिया उद्योग मंत्रालयाकडून जी अनेक पावले उचलली जात आहेत त्याबद्दल त्यांनी सर्व संबंधितांना माहिती दिली.
पंतप्रधान कार्यालय
पंतप्रधान 5 मार्च रोजी केंब्रिज एनर्जी रिसर्च असोसिएट्स विकच्या जागतिक ऊर्जा आणि पर्यावरण नेतृत्व पुरस्काराचा स्वीकार करतील आणि केंब्रिज एनर्जी रिसर्च असोसिएट्स वीक  2021 मध्ये बीजभाषण करतील
पंतप्रधान नरेंद्र मोदी 5 मार्च रोजी संध्याकाळी 7 वाजता व्हिडिओ कॉन्फरन्सिंगद्वारे केंब्रिज एनर्जी रिसर्च असोसिएट्स वीक  2021 मध्ये व्हिडीओ कॉन्फरन्सिंगद्वारे सेरावीक ग्लोबल एनर्जी अँड एन्व्हायर्नमेन्ट लीडरशिप अवॉर्ड अर्थात जागतिक ऊर्जा आणि पर्यावरण नेतृत्व पुरस्काराचा स्वीकार करतील आणि बीजभाषण करतील.
CERAWeek विषयी-
डॉ. डॅनियल यर्गिन यांनी 1983 मध्ये CERAWeek ची स्थापना केली होती. 1983 पासून ह्युस्टन येथे दरवर्षी मार्चमध्ये याचे आयोजन केले जाते आणि हा जगातील सर्वात महत्त्वाचा वार्षिक ऊर्जा मंच मानला जातो. 1 मार्च ते 5 मार्च 2021 या कालावधीत CERAWeek 2021 आयोजित केले जात आहे.
पुरस्काराविषयी-
CERAWeek ग्लोबल एनर्जी आणि एन्व्हायर्नमेन्ट लीडरशिप पुरस्कार देण्याची सुरुवात 2016 मध्ये झाली. जागतिक ऊर्जा आणि पर्यावरणाच्या भविष्याचे नेतृत्व आणि ऊर्जेची उपलब्धता, परवडणारी ऊर्जा आणि पर्यावरणीय व्यवस्थापनासाठी उपाय आणि धोरणे प्रदान करण्यासंबंधीची वचनबद्धता यातून प्रकट होते.
माहिती आणि प्रसारण मंत्रालय
‘दवाई भी, कडाई भी’ अर्थात ‘औषधही आणि अनुशासनही’ हा संदेश प्रसारित करा, अशी माहिती आणि प्रसारण मंत्रालयाकडून सर्व खासगी दूरचित्रवाणी वाहिन्यांसाठी मार्गदर्शक सूचना जारी
देशातील वाढत्या कोविड -19 रुग्णांच्या पार्श्वभूमीवर माहिती व प्रसारण मंत्रालयाने आज सर्व खासगी दूरचित्रवाणी वाहिन्यांसाठी मार्गदर्शक सूचना जारी केली आहे. देशात सध्या उद्भवलेल्या परिस्थितीचा आढावा घेण्यासाठी 4 एप्रिल, 2021 रोजी पंतप्रधान नरेंद्र मोदी यांच्या नेतृत्वाखाली बैठक झाल्याचे यात नमूद केले आहे. चाचणी, शोध , उपचार, कोविड योग्य वर्तन आणि लसीकरण या पंचसूत्रीवर लक्ष केंद्रित करण्याचा निर्णय या बैठकीत घेण्यात आला.
मंत्रालयाने जनहिताचा संदेश प्रसारित करण्यात खासगी टीव्ही वाहिन्यांनी आतापर्यंत बजावलेल्या महत्वपूर्ण भूमिकेचा पुनरुच्चार केला आहे. कोविड -योग्य वर्तन आणि पात्र व्यक्तींसाठी लसीकरणाचा संदेश प्रसारित करून ‘दवाई भी कडाई भी’ अर्थात ‘औषधही आणि अनुशासनही’ या संदेशाबाबत अधिकाधिक जनजागृती करण्याचे आवाहन मंत्रालयाने केले आहे.
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरणाने पार केला 42.78 कोटींचा टप्पा
रुग्ण बरे होण्याचा दर 97.35% वर स्थिर
गेल्या 24 तासात 39,097 नव्या रुग्णांची नोंद
भारतातील सक्रीय रुग्णसंख्या  सध्या एकूण रुग्णसंख्येच्या केवळ 1.31%
सलग 33 व्या दिवशी दैनंदिन पॉझिटीव्हीटी दर  3% पेक्षा कमी
नवी दिल्ली, 24 जुलै 2021
भारताच्या कोविड-19 प्रतिबंधक लसीकरणाने 42.78 कोटींचा टप्पा ओलांडला आहे. आज सकाळी 7 वाजेपर्यंत उपलब्ध माहितीनुसार एकूण 52,34,188 सत्रांमध्ये, 42,78,82,261 लसीच्या मात्रा देण्यात आल्या. गेल्या 24 तासात 42,67,799 लसीच्या मात्रा देण्यात आल्या.
यात समावेश आहे :
|
|
HCWs
|
|
1st Dose
|
|
1,02,83,491
|
|
2nd Dose
|
|
76,74,804
|
|
FLWs
|
|
1st Dose
|
|
1,78,44,127
|
|
2nd Dose
|
|
1,07,32,410
|
|
Age Group 18-44 years
|
|
1st Dose
|
|
13,54,32,522
|
|
2nd Dose
|
|
57,68,314
|
|
Age Group 45-59 years
|
|
1st Dose
|
|
10,00,94,927
|
|
2nd Dose
|
|
3,34,30,580
|
|
Over 60 years
|
|
1st Dose
|
|
7,31,64,749
|
|
2nd Dose
|
|
3,34,56,337
|
|
Total
|
|
42,78,82,261
कोविड -19 प्रतिबंधक लसीकरणाच्या नव्या टप्प्याला 21 जून 2021 रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केंद्र सरकार वचनबद्ध आहे.
भारतात महामारीच्या सुरुवातीपासून ते आतापर्यंत एकूण 3,05,03,166 तर गेल्या 24 तासात 35,087 रुग्ण कोविड-19 संसर्गातून बरे झाले आहेत. रुग्ण बरे होण्याचा कल सातत्याने सकारात्मक असून आता रुग्ण बरे होण्याचा एकूण दर 97.35% झाला आहे.
भारतात गेल्या 24 तासात 39,097 नव्या रुग्णांची नोंद झाली.
सलग 27 दिवस 50,000 पेक्षा कमी दैनंदिन रुग्णांची नोंद झाली आहे. राज्ये आणि केंद्र शासित प्रदेशांच्या सातत्यपूर्ण आणि समन्वित प्रयत्नांचे हे फळ आहे.
भारतात सक्रीय रुग्णसंख्येतही सातत्याने घट होत आहे. देशात आज सक्रीय रुग्णसंख्या 4,08,977 इतकी असून ती एकूण रुग्णसंख्येच्या 1.31% आहे.
चाचण्यांच्या क्षमतेत सातत्याने वाढ होत आहे. गेल्या 24 तासात देशात 16,31,266 चाचण्या करण्यात आल्या. देशात आतापर्यंत एकूण 45.45 कोटींपेक्षा अधिक  चाचण्या करण्यात आल्या आहेत.
देशात एकीकडे चाचण्या वाढत असून दुसरीकडे साप्ताहिक पॉझिटीव्हीटी दरात घट कायम आहे. सध्या साप्ताहीक पॉझिटीव्हीटी 2.22% तर दैनंदिन पॉझिटीव्हीटी 2.40% आहे. दैनंदिन पॉझिटीव्हीटी दर सलग 33 व्या दिवशी 3% पेक्षा कमी तर साप्ताहीक पॉझिटीव्हीटी दर सलग 47 व्या दिवशी 5% पेक्षा कमी आहे.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
संरक्षण मंत्रालय
भारताला 2047 सालापर्यंत विकसित राष्ट्र बनवण्यासाठी नवीन कल्पना आणि नवोन्मेषासह पुढे या: संरक्षण मंत्री राजनाथ सिंह यांचे बिहारमधील गोपाल नारायण सिंग विद्यापीठात तरुणांना आवाहन
देशातील चैतन्याने सळसळत्या तरुणांनी नवीन कल्पना आणि नवोन्मेषासह पुढे यावे आणि पंतप्रधान नरेंद्र मोदी यांच्या ध्येय संकल्पनेनुसार 2047 सालापर्यंत भारताला विकसित राष्ट्र बनवण्याच्या कामी सरकारला हातभार लावावा, असे आवाहन संरक्षण मंत्री राजनाथ सिंह यांनी केले आहे. बिहारमधील रोहतास जिल्ह्यातील गोपाल नारायण सिंह विद्यापीठाच्या दीक्षांत समारंभात ते आज बोलत होते.
भारताने आपल्या सुवर्णयुगात प्रवेश केला असून 2047 सालापर्यंत विकसित राष्ट्र बनण्यासाठी अभूतपूर्व वेगाने तो पुढे जात आहे. सरकारच्या प्रयत्नांमुळे, भारत देश जगातील पहिल्या पाच अर्थव्यवस्थांमध्ये पोहचला आहे. मॉर्गन स्टॅन्ले या गुंतवणूक संस्थेच्या अहवालानुसार 2027 सालापर्यंत भारत ही तिसरी सर्वात मोठी अर्थव्यवस्था बनेल, असे राजनाथ सिंह म्हणाले.
देशातील स्टार्ट-अप परिसंस्थेच्या वाढीवरही त्यांनी प्रकाश टाकला. सात आठ वर्षांपूर्वी फक्त 500 स्टार्ट अप होते. त्यांची संख्या आता एक लाखाच्या घरात पोहोचली आहे. त्यापैकी 100 पेक्षा जास्त युनिकॉर्न आहेत, असे संरक्षण मंत्र्यानी सांगितले. देशाला अधिक उंचीवर नेण्याची आणि मानवतेच्या उन्नतीसाठी योगदान देण्याची क्षमता तरुणांमध्ये आहे असे त्यांनी आवर्जून नमूद केले.
विद्यार्थ्यांनी, शिक्षण आणि ज्ञान मिळवण्यावर लक्ष केंद्रित करण्याबरोबरच देशाची संस्कृती, मूल्ये आणि परंपरा जपण्यावरही भर द्यावा, असे आवाहन राजनाथ सिंह यांनी केले. “तुमची मूल्ये ही केवळ जगातली तुमची ओळख नसून ती तुमचे पालक, शिक्षक आणि देशाचीही ओळख आहे असे ते म्हणाले.
विद्यार्थ्यांनी चारित्र्य घडवण्यावर लक्ष केंद्रित करण्याचे आवाहन त्यांनी केले. भारत हे असे ठिकाण आहे, जिथे एखाद्या व्यक्तीची पारख ही, त्या व्यक्तीच्या अंगी असलेल्या ज्ञानाबरोबरच त्या व्यक्तीची मूल्ये, वर्तन आणि अंगी असलेल्या कौशल्याचा वापर करण्याचे कसब, यावरून केली जाते. अहंकार, अतिआत्मविश्वास आणि आत्मकेंद्रित वृत्ती हे विकासाच्या मार्गातील सर्वात मोठे अडथळे आहेत. सर्वांना सोबत घेऊन प्रगतीच्या मार्गावर पुढे जाणे हेच ध्येय असले पाहिजे असे त्यांनी सांगितले.
शैक्षणिक संस्था, शैक्षणिक आणि मानसिक पातळीवर घडवत असताना विद्यार्थ्यांनी स्वतःला आध्यात्मिक दृष्टीनेही विकसित केले पाहिजे, असे आवाहन राजनाथ सिंह यांनी केले. एखादी व्यक्ती आध्यात्मिक चेतना विकसित करते तेव्हा ती स्वतःच्या विकासाइतकाच राष्ट्राच्या विकासाचा विचार करते, असे मत त्यांनी व्यक्त केले.
विद्यार्थ्यांच्या हृदयात आणि मनात शिकण्याची आंतरिक ज्योत प्रज्वलित करण्यासाठी शिक्षकांनी पुढे यावे, असे आवाहनही त्यांनी केले. केवळ वैयक्तिक विकास नाही तर समाजाचा विकास सुनिश्चित करणे, हा व्यक्तीच्या व्यक्तिमत्त्वाचा सर्वात महत्वाचा भाग आहे असे ते म्हणाले.
आरोग्य आणि कुटुंब कल्याण मंत्रालय
इंडियन सार्स -सीओव्ही -2 जिनोमिक्स कन्सोर्टियम  प्रयोगशाळांनी सार्स -सीओव्ही -2 च्या म्युटंट व्हेरिएन्टच्या जीनोम सिक्वेन्सिंगचे प्रारंभिक निकाल जाहीर
ब्रिटनमध्ये आढळून आलेल्या सार्स-सीओव्ही -2 विषाणूच्या उत्परिवर्तनाच्या वृत्ताची केंद्र सरकारने दखल घेतली आणि म्युटंट व्हेरिएन्ट  शोधण्यासाठी व तो रोखण्यासाठी एकसक्रिय आणि प्रतिबंधात्मक धोरण आखले.
या धोरणामध्ये खालील उपाययोजनांचा समावेश आहे, परंतु तेव्हढ्यापुरते ते मर्यादित नाही: -
ब्रिटनमधून 23 डिसेंबर 2020 च्या मध्यरात्रीपासून 31 डिसेंबर 2020 पर्यंत येणाऱ्या सर्व उड्डाणांचे तात्पुरते निलंबन.
आरटी-पीसीआर चाचणीद्वारे ब्रिटनमधून परतलेल्या सर्व विमान प्रवाशांची अनिवार्य चाचणी. आरटी-पीसीआर चाचणीत बाधित आढळलेल्या ब्रिटनमधून परतलेल्या सर्व नागरिकांच्या नमुन्यांचे जीनोम सिक्वेन्सिंग 10 सरकारी प्रयोगशाळांच्या गटाकडून केले जाईल.
चाचणी, उपचार, देखरेख आणि प्रतिबंध धोरण यावर विचार व शिफारस करण्यासाठी 26 डिसेंबर 2020 रोजी कोविड -19 वरील राष्ट्रीय कृतिगटाची  बैठक
22 डिसेंबर 2020 रोजी जारी केलेल्या सार्स -सीओव्ही -2 च्या म्युटंट व्हेरिएन्टचा सामना करण्यासाठी राज्ये / केंद्रशासित प्रदेशांसाठी मानक कार्यप्रणाली
एनटीएफने 26 डिसेंबर 2020 रोजी संपूर्ण प्रकरणाची तपासणी केली आणि एनटीएफने असा निष्कर्ष काढला की म्युटंट व्हेरिएन्टच्या पार्श्वभूमीवर विद्यमान राष्ट्रीय उपचार प्रोटोकॉल किंवा विद्यमान चाचणी प्रोटोकॉल बदलण्याची गरज नाही. एनटीएफने अशीही शिफारस केली की विद्यमान देखरेख धोरणाव्यतिरिक्त, जीनोम संबधी देखरेख ठेवणे देखील आवश्यक आहे.
25 नोव्हेंबर ते 23 डिसेंबर 2020 च्या मध्यरात्री दरम्यान सुमारे 33,000 प्रवासी ब्रिटनमधून भारतातील विविध विमानतळांवर उतरले. या सर्व प्रवाशांचा मागोवा राज्य व केंद्रशासित प्रदेशांनी आरटी-पीसीआर चाचणीआधारे घेतला आहे. आतापर्यंत केवळ 114 लोक बाधित आढळले आहेत. हे सकारात्मक नमुने जीनोम सिक्वेन्सिंगसाठी 10 आयएनएसएसीओजी प्रयोगशाळांकडे  यांना पाठविण्यात आले आहेत.
नवीन यू.के. व्हेरिएंट जीनोमसह ब्रिटनमधून परतलेल्या 6 व्यक्तींचे एकूण 6 नमुने सकारात्मक असल्याचे आढळले आहे. निमहंस, बंगळुरूमध्ये 3, सीसीएमबी, हैदराबादमध्ये 2 आणि एनआयव्ही, पुणे येथे 1.
या सर्व व्यक्तींना संबंधित राज्य सरकारांनी नियुक्त केलेल्या आरोग्य सेवा सुविधांमध्ये स्वतंत्र खोलीत अलगीकरणात ठेवले आहे. त्यांच्या संपर्कात आलेल्यानाही विलगीकरणात ठेवले आहे. सहप्रवासी, कौटुंबिक संपर्क आणि इतरांसाठी व्यापक संपर्क शोध मोहीम सुरू केली गेली आहे. इतर नमुन्यांवर जीनोम सिक्वेन्सिंग सुरु आहे.
या परिस्थितीवर सावधगिरीने लक्ष ठेवले जात आहे. आणि आयएनएसएसीओजी प्रयोगशाळांमध्ये वाढीव देखरेख व्यवस्था, प्रतिबंध, चाचणी आणि नमुने पाठवण्याबाबत राज्यांना नियमित सल्ला दिला जात आहे.
हे लक्षात घेणे महत्वाचे आहे की नवीन यूके व्हेरिएंटचे अस्तित्व डेन्मार्क, नेदरलँड्स, ऑस्ट्रेलिया, इटली, स्वीडन, फ्रान्स, स्पेन, स्वित्झर्लंड, जर्मनी, कॅनडा, जपान, लेबनॉन आणि सिंगापूरमध्येही आढळले आहे.
U.Ujgare/S.Kane/P.Kor
रसायन आणि खते मंत्रालय
कोविड-19 महामारीने निर्माण केलेल्या असंख्य आव्हानांपश्चात आरसीएफच्या एनपीके सुफला खताच्या विक्रीत 35 टक्के वाढ
नवी दिल्ली, 9 मे 2020
कोविड-19 लॉकडाऊनमुळे मालवाहतूकविषयक आणि इतर आव्हाने निर्माण होऊनही राष्ट्रीय केमिकल्स फर्टीलायझर्स लिमिटेड भारत सरकारच्या सार्वजनिक उपक्रमाने उल्लेखनीय कामगिरी करत आपल्या एनपीके सुफला या प्रकारच्या खताच्या विक्रीत एप्रिल महिन्यात तब्बल 35.47 टक्के वाढीची नोंद केली आहे.
शेतकऱ्यांना त्यांच्या शेतीमधून अधिकाधिक उत्पन्न मिळावे म्हणून शेतीच्या पोषणमूल्यविषयक गरजा भागवण्यासाठी आरसीएफने दाखवलेल्या वृत्तीची सदानंद गौडा यांनी प्रशंसा केली आहे आणि आरसीफचे अभिनंदन केले आहे. कोविड-19 महामारीला प्रतिबंध करण्यासाठी जाहीर झालेल्या लॉकडाऊनमुळे येणाऱ्या अडचणींवर मात करण्यामध्ये शेतकऱ्यांना मदत करण्यासाठी आपल्या मंत्रालयांतर्गत असलेले सार्वजनिक उपक्रम अतोनात कष्ट करत असल्याबद्दल त्यांनी समाधान व्यक्त केले. आपल्या खत विभागाशिवाय आपण स्वतः कृषी मंत्रालये/ केंद्राचे इतर संबंधित विभाग आणि राज्ये/ केंद्रशासित प्रदेश यामधील आपल्या समपदस्थांच्या सातत्याने संपर्कात असून खतांचे उत्पादन, वाहतूक आणि पेरणीच्या काळात आवश्यक असलेल्या वितरणाच्या सोयीसुविधांबाबत त्यांच्याशी चर्चा करत आहोत, असे गौडा म्हणाले. कोविड-19 महामारीच्या खडतर काळातही आरसीएफने महाराष्ट्राच्या कृषी विभागाच्या मदतीने शेतकऱ्यांना खतांचा अखंड पुरवठा होत राहील याची काळजी घेतली, असे ट्वीट आरसीएफचे मुख्य व्यवस्थापकीय संचालक एस सी मुदगेरीकर यांनी केले आहे. शेतकऱ्यांच्या सुरक्षेसाठी त्यांना खतांचा पुरवठा त्यांच्या शेतीच्या बांधावर केला जात आहे. याशिवाय आरसीएफच्या ट्रॉम्बे येथील कारखान्याने 6178 MKcal/MT उर्जा कार्यक्षमतेचा नवा विक्रम नोंदवला आहे.
आरसीएफने समाजातील गरजूंना लाभ मिळवून देण्याच्या आणि सर्वसामान्यांच्या कल्याणाच्या आपल्या कॉर्पोरेट सामाजिक उत्तरदायित्वावरील भक्कम विश्वासाचा एक भाग म्हणून पीएम केअर्स फंडमध्ये 83.56 लाख रुपयांचे आणि महाराष्ट्रातील सीएमआरएफ फंडमध्ये 83.50 लाख रुपयांचे योगदान दिले आहे. या उपक्रमाच्या कर्मचाऱ्यांनी देखील पुढाकार घेतला असून आपल्या एक दिवसाच्या वेतनाची रक्कम या निधीमध्ये दिली आहे. आरसीएफने सीएसआरच्या माध्यमातून दिलेल्या पन्नास लाख रुपयांव्यतिरिक्त हे योगदान आहे. आरसीएफ हा मिनी रत्न उपक्रम देशातील खते आणि रसायनांचा आघाडीवरील उत्पादक आहे. या उपक्रमाच्या कारखान्यांमध्ये युरिया, मिश्र खते, जैव खते, सूक्ष्म पोषण घटक, पाण्यात विद्राव्य खते, मृदा पोषक घटक आणि अनेक प्रकारच्या औद्योगिक रसायनांचे उत्पादन करण्यात येते. ही कंपनी म्हणजे ग्रामीण भारतातील घराघरात पोहोचलेले नाव असून त्यांचे उज्वला आणि सुफला हे अतिशय प्रसिद्ध ब्रँड बनले आहेत. खतांच्या उत्पादनांव्यतिरिक्त आरसीएफकडून उद्योगांमध्ये डाय, विरंजक, चामडे, औषधनिर्मितीच्या निर्मितीसाठी लागणारी औद्योगिक रसायने आणि इतर अनेक प्रकारच्या रसायनांचे उत्पादन करण्यात येते.
B.Gokhale/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पेट्रोलियम आणि नैसर्गिक वायू मंत्रालय
महाराष्ट्रात उज्वला लाभार्थींना 11 लाखाहून अधिक एलपीजी सिलेंडरचे वाटप
(मुंबई, 26 एप्रिल 2020
इंडियन ऑइलने इतर तेल विपणन कंपन्यांच्या सहयोगाने महाराष्ट्रात उज्वला  लाभार्थींना, प्रधान मंत्री गरीब कल्याण योजने अंतर्गत  आतापर्यंत 11 लाखाहून अधिक एलपीजी सिलेंडरचे मोफत वाटप केले.
तेल विपणन कंपन्या आपल्या एलपीजी वितरकांमार्फत लाभार्थीपर्यंत पोहोचत असून एप्रिल,मे आणि जून 2020 मधे, वाटप करण्यात येत असलेल्या मोफत एलपीजी सिलेंडरचा लाभ लाभार्थी घेत आहेत हे सुनिश्चित करत आहेत.
मोफत रिफीलअर्थात पुनर्भरण करण्यासाठीची आगाऊ रक्कम म्हणून तेल विपणन कंपन्यांनी महाराष्ट्रातल्या 39.84 लाख  प्रधान मंत्री उज्वला योजनेच्या लाभार्थींच्या खात्यात हस्तांतरित केली आहे. यापैकी 9.78 लाख प्रधान मंत्री उज्वला योजनेच्या लाभार्थींच्या खात्यात 72 कोटी रुपये एकट्या इंडियन ऑईलने जमा केले आहेत.
राज्यात एप्रिल महिन्यासाठी प्रधान मंत्री उज्वला योजनेच्या लाभार्थीकडून आतापर्यंत 13 लाख रिफीलसाठी नोंदणी झाली.त्यापैकी 11 लाख सिलेंडर पोहोचवण्यात आले आहेत.
कोविड-19 विरोधातला लढा देण्यासाठी देशभरात लॉक डाऊन सुरु असून प्रधान मंत्री उज्वला योजनेच्या लाभार्थींना सहाय्य करण्यासाठी प्रधान मंत्री गरीब कल्याण योजने अंतर्गत, इंडियन ऑईल आणि इतर तेल विपणन कंपन्यांच्या सहयोगाने योजना राबवण्यात येत आहे.केंद्रीय वित्तमंत्री निर्मला सीतारामन यांनी 26 मार्चला गरिबांसाठी जाहीर केलेल्या 1.72 लाख कोटी रुपयांच्या मदत पॅकेजचा हा भाग आहे.
या योजनेंतर्गत प्रधान मंत्री उज्वला योजनेच्या लाभार्थींना एप्रिल ते जून 2020 या काळासाठी 14.2 किलो एलपीजी सिलेंडरचे तीन रिफील किंवा 5 किलो सिलेंडरचे आठ रिफील मोफत करण्यात येत आहेत.
इंडेन एलपीजी रीफिल्साठी नोंदणी केल्यानंतर रिफीलसाठी लागणारी रक्कम इंडियन ऑईलकडून थेट माझ्या खात्यात जमा झाली.इंडेन एलपीजी कडून आज माझ्या घरी रिफील सिलेंडर पोहोचला. गरज लक्षात घेऊन विचारपूर्वक केलेल्या या मदतीबद्दल आपले पंतप्रधान नरेंद्र मोदी आणि इंडियन ऑईलची आभारी असल्याची भावना महाराष्ट्रातल्या यवतमाळ जिल्ह्यातल्या प्रधानमंत्री उज्वला योजनेच्या लाभार्थी जयश्री डोंबले यांनी व्यक्त केली.
"हम केंद्र सरकार के आभारी हैं, हमें भी उनका साथ देना चाहिए। उज्ज्वला योजना के अंतर्गत हमें सिलेंडर मिला है और राशन भी मिला है।"-जयश्री दीक्षित,अकोला, महाराष्ट्र
— PIB in Maharashtra 🇮🇳 #MaskYourself 😷  April 16, 2020
केंद्र सरकार सभी उज्ज्वला लाभार्थियों को तीन महीने का सिलेंडर मुफ्त दे रही है।#IndiaFightsCorona @PIBHindi pic.twitter.com/P3a3othua0
प्रधान मंत्री उज्वला योजनेच्या 44 लाखाहून अधिक लाभार्थीसह महाराष्ट्रात 2.76 कोटी एलपीजी ग्राहक आहेत.
S.Tupe/N.Chitale/P.Kor
उपराष्ट्रपती कार्यालय
प्रभू श्रीरामांचे आयुष्य आणि मूल्यातून शिकवण घेत त्यांनी दाखवलेल्या सन्मार्गाने वाटचाल करा- उपराष्ट्रपती
‘थवास्मी:रामायणाच्या दृष्टीतून आयुष्य आणि कौशल्ये” या शीर्षकाच्या पुस्तकाचे उपराष्ट्रपतींच्या हस्ते प्रकाशन
नवी दिल्ली, 6 नोव्हेंबर 2020
प्रभू श्रीरामांचे जीवन आणि त्यांनी सांगितलेल्या मूल्यांच्या शिकवणीतून धडा घेत यशस्वी आयुष्यासाठी सन्मार्गाने वाटचाल करा, असा सल्ला उपराष्ट्रपती एम वैंकय्या नायडू यांनी नव्या पिढीला दिला आहे.
उपराष्ट्रपतींच्या हस्ते आज ‘थवास्मी: रामायणाच्या दृष्टीतून आयुष्य आणि कौशल्ये” या शीर्षकाच्या पुस्तकाचे दूरदृश्य प्रणालीद्वारे आभासी स्वरुपात प्रकाशन करण्यात आले, त्यावेळी ते बोलत होते. प्रभू श्रीरामांचे आयुष्य, त्यांचे शब्द आणि कृती यातून, सत्य आणि धर्म प्रत्येकाच्याच आयुष्याचे अविभाज्य घटक कसे होऊ शकतात, याची शिकवण आपल्याला मिळते, असे उपराष्ट्रपती म्हणाले. प्रभू श्रीरामांचे आपले माता-पिता, भावंडे, पत्नी, मित्र, गुरुवर्य आणि शत्रूशी सुद्धा कसे संबंध होते, त्यांची वर्तणूक कशी होती, याचा अभ्यास केल्यास आपल्याला आदर्श व्यक्ती कशी असावी याचे मार्गदर्शन मिळते. आयुष्यातील आव्हानांचा सामना आदर्श व्यक्ती कशा करतात, आणि त्यातून तावून-सुलाखून अधिकच तेजस्वी कशा होतात, याचा पाठच आपल्याला रामचरित्रातून शिकता येतो, असे त्यांनी सांगितले.
प्रभू श्रीराम मर्यादा पुरुषोत्तम होते, असे सांगत उपराष्ट्रपती म्हणाले की, ते एक उत्तम शासकही होते. रामराज्य म्हणजेच सुशासनाचे ते चालते बोलते प्रतीक होते आणि त्यामुळेच त्यांना कायम जनतेच्या हृदयात स्थान मिळाले, असे नायडू यावेळी म्हणाले.
वाल्मिकी रामायण हे केवळ आदिकाव्य नाही, तर अनादी काव्य आहे, कारण ते कालातीत आहे, शाश्वत आणि त्यामुळेच कोणत्याही कालखंडात ते सुसंगत व अनुकरणीय ठरते, असे गौरवोद्गार उपराष्ट्रपतींनी काढले. रामायण विद्वानांना आकर्षित करणारे आहे त्याचवेळी सर्वसामान्य, अशिक्षितांवर देखील त्याची आजही मोहिनी आहे, असे ते पुढे म्हणाले.
रामायण लहानथोर साऱ्यांना प्रेरणा देणारे आहे, आयुष्य आणखी अर्थवाही, समृद्ध करण्यासाठी आवश्यक असे सकारात्मक विचार आपल्याला रामायणातून मिळतात. आपण दुष्ट, विघातक शक्तींवर सद्गद्गुण, न्याय आणि सौहार्दाने मिळवलेल्या विजयाचा उत्सव साजरा करतो, अशी माहिती त्यांनी दिली.
‘थवास्मी: रामायणाच्या दृष्टीतून आयुष्य आणि कौशल्ये’ हे पुस्तक चार खंडात लिहिले असून युवा संशोधकांच्या चमूने सखोल संशोधन आणि अध्ययनातून हे पुस्तक तयार केले आहे. या पुस्तकात, एक पिता आणि त्यांची कन्या यांच्यातील संवादाच्या माध्यमातून रामायणाची कथा आणि त्या कथेमागचे अन्वयार्थ उलगडत जातात, ज्यामुळे हे पुस्तक अधिकच रोचक बनले आहे.
या कार्यक्रमात माजी दक्षता आयुक्त के व्ही चौधरी, पुस्तकाचे लेखक आर श्रीराम चक्रधर, सहलेखिका सारडा दीप्ती आणि चमूचा सहभाग होता.S.Thakur/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137